Charlie Chaplin Sir Charles Spencer Chaplin Jr. Senejator, conposidor, produtor cinematografego de oltre novanta film, el xe sta un dei pì inportanti registi de ła istoria del çinema e furse l'ator pì famoxo dai albóri del çinema hoływodian. In xenerał, el pol esar considerà un dei pì grandi artisti del venteximo secoło. El personajo intorno al quał el ga costruìo łarga parte de łe so senejiadure, e che el ghe ga dà fama universał, el xe sta queo del vagabondo : on omet da łe bone maniere e ła dignità de on gałantomo, vestìo co na streta jiacheta, co braghe e scarpe pì grandi de ła so mixura, na bonbeta par capeło, on baston da pasejo in banbù, e i carateristeghi bafìti. L'inconfondìbiłe andadura ondesante, ła forte emotività sentimentałe, e el małinconico dixincanto de fronte a ła spietatesa e a łe ingiustisie de ła società moderna, i ne ga fato l'enblema de l'ałienasion umana in particołar de łe clasi sociałi pì emarginà. Charles Chaplin el xe nato inte el arousal łondinexe de Walworth, da Charles Chaplin Senior e Hannah Harriette Hill; so pàre el zera on guitto de co on debołe par l'alcol, so màre ła zera na cantante. El matrimonio el xe finìo quando Hannah ła xe sta descoverta a tradir so marìo co on altro cantante del Music Hall, Leo Dryden, che el gavarìa portà a ła nàsita de Wheeler Dryden, fradełastro del cuałe Chaplin el ghe ne vegnarà a conosensa soło tanto pì tardi. Ła separasion ła xe avegnua l'ano dopo ła nàsita de Charles. So pare el ga sercà de tegnere co lù e co ła so convivente sia el picoło Charles che so fradeo Sidney, de quatro ani pì vecio. El tentativo el xe fałìo e i du putini i xe 'ndà a vivare co ła màre che ła riceveva diexe scełini ła setimana par el mantenimento de tuti du. Par łe precarie condision finansiarie de ła fameja, Charles e el fradełastro Sidney i ga pasà du ani intrà cołegi e istituti par orfani a Lambeth. So pare el xe morto quando Charlie el gaveva dodexe ani e so mare, che ła zera ciapà da turbe mentałi, ła xe sta ricoverà inte on istituto preso Croydon dove ła xe morta inte el 1928. Ste vicende no łe ga inpedìo al picoło Chaplin de inparar proprio da ła mare l'arte del canto e de ła recitasion. I primi pasi sol palcosenico łi ga mosi insieme a eła zà a l'età de sinque ani. Inte el 1896 durante na recita inte on Hannah la xe sta sonoramente fis-cià e costreta a abandonare el palcosenico; a sostituirla a xe sta mandà in sena el picoło Charlie che el ga otegnù on discreto suceso cantando na canson popołare de l'epoca. Ł'ano dopo, grasie a łe conosenze del pare, el xe entrà a far parte de on corpo de bało in zopełi conposto de oto putini: i . Inte el 1900, a l'età de ondexe ani, el fradeo el xe riusìo a farghe otegner ła parte comica de on gato inte ła pantomima , rapresentà a l'ipodromo de Łondra, inte ła cuałe a recitava anca el famoxo clown Marceline. Inte ło steso ano Sidney el se ga inbarcà come tronbetiere, el pexo de ła mare el xe cascà cusì sora łe spałe del picoło Charlie. Nonostante ła bona vołontà, ła vita ła zera estremamente dura, Hannah ła zera adiritura sta ricoverà in ospedałe co na diagnoxi de depresion causà da ła denutrision. Inte el 1903 Charles el ga avù na parte picinina in grasie a ła cuałe el ga otegnù ła so prima recension favorévołe so ła carta stanpà; da lì a poco el primo ruoło in teatro: queło del Billy in , portà a łongo in tournée. Intanto el fradeo el zera tornà a Łondra e el gaveva scuminsià anca łu a łavorar in teatro.